Държавен вестник, бр. 97, 2012 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  97
ция. През 2008 и 2009 г. същата програма е била 
изпълнявана респективно от 27 и 26 служители. 
Независимо от известното увеличение през 2010 г. 
броят на заетите лица остава постоянно по-нисък 
от стойностите, заложени по закон в началото на 
съответния период – 36 бр. за 2010 г. и 37 бр. за 
2008 и 2009 г. Част от причините за това състояние 
са бюджетните ограничения и общата тенденция 
към съкращаване на щатовете в държавната адми­
нистрация, вкл. и в МРРБ, относително ниското 
заплащане, както и дефицитът на квалифицирани 
специалисти на пазара на труда.
Професионално развитие на персонала
В МРРБ се изпълняват всички нормативни из­
исквания по отношение развитието на персонала. 
Управлението на човешките ресурси се осъществя­
ва от дирекция „Административна“ в съответствие 
със стратегическите цели на министерството. 
Разработени са правилник за вътрешния трудов 
ред, правила за организация на работната запла­
та, за допълнителното материално стимулиране, 
отличията и наградите. Трудовите и служебните 
досиета на служителите в министерството се 
поддържат в съответствие с Кодекса на труда и 
Закона за държавния служител. Всеки служител 
има длъжностна характеристика, с която е под­
робно запознат. Длъжностните характеристики на 
служителите се утвърждават от главния секретар.
В съответствие с Наредбата за условията и 
реда за атестиране на служителите в държавната 
администрация (приета с ПМС 105/2002 г.) са 
въведени системи за атестиране, заплащане и 
израстване в кариерата на служителите в минис­
терството. Атестирането се извършва на основата 
на оценка на изпълнението на индивидуалните 
годишни планове на служителите. В процес на 
разработване са обективни критерии, процедури и 
методики за периодично оценяване на служителите 
в съответствие с техния принос и обвързване на 
заплащането с постигнатите резултати.
Дейностите по повишаване на квалификаци­
ята и обучението на служителите се организират 
и контролират от дирекция „Административна“.
Обучението на персонала в МРРБ се извършва 
основно по линия на:
· Института по публична администрация
· Оперативна програма „Регионално развитие“
· Други оперативни програми 
· Международни организации и проекти
· Вътрешноведомствени обучения.
Някои от темите на проведените обучения са:
· Интеграция на глобалните екологични въ­
проси в политиките за регионално развитие и 
стратегическото планиране (със СУ „Св. Климент 
Охридски“);
· Обучение на контрольори по първи етап на 
изпълнение на проекти по Оперативна програма 
за транснационално сътрудничество в Югоизточна 
Европа;
· Семинар за контрольори по Оперативна 
програма за интеррегионално сътрудничество 
INTERREG IVC (съвместно със звеното във Виена).
Възможности за повишаване на квалификацията 
на служителите се предоставят по линия на учас­
тието им в дискусионни форуми, работни срещи, 
конференции, семинари и други национални и 
международни инициативи, на които се извършва 
обмен на опит и добри практики.
Общата оценка е, че потребностите от обучение 
и повишаване на квалификацията на служителите 
в МРРБ се удовлетворяват в задоволителна степен.
Оценка на вътрешната организация на работа 
и материално-техническата осигуреност 
Вътрешни правила и процедури
В МРРБ са приети и се прилагат редица 
вътрешни правила и процедури за организация 
на дейностите, необходими за осъществяване на 
доброто управление.
С Устройствения правилник (УП) се урежда 
вътрешната управленска и организационна струк­
тура и се регламентират функционалните характе­
ристики на структурните звена и организацията на 
работата им. Вътрешната организация на работата 
се извършва на основата на утвърдени правила, 
разпоредби и заповеди на министъра за: вътрешния 
трудов ред, пропускателния режим, противопо­
жарната охрана; правилник за документооборота; 
вътрешни правила за планиране, възлагане и 
мониторинг на обществените поръчки; вътрешни 
правила за финансово управление и контрол; про­
цедури за поемане на задължения и извършване 
на капиталови разходи за строителство, доставки 
и услуги в инвестиционната дейност; вътрешни 
правила за организация на административното 
обслужване, вкл. правила за предоставяне на дос­
тъп до обществена информация; харта на клиента. 
Всички документи са разработени в съответствие 
с Устройствения правилник на МРРБ и приложи­
мите нормативни документи.
Вътрешната организация на работата в МРРБ 
е изградена в съответствие с Устройствения пра­
вилник и може да се оцени като адекватна на 
функциите и компетенциите на министерството, 
вкл. в областта на В и К отрасъла. 
Материално-техническа и информационна оси­
гуреност 
МРРБ разполага с изградени информационни 
системи за събиране, обработка, анализ, съхра­
нение и разпространение на данни по отделните 
направления на дейността. Министерството из­
гражда и поддържа информационната система 
за гражданска регистрация и административно 
обслужване (ГРАО), единна информационна 
система за управление на регионалното развитие 
(ЕИСУРР), единна информационна система за 
В и К услугите; уеббазирана система за достъп до 
процеса на извършване на административни услуги. 
Единната информационна система за В и К ус­
лугите се изгражда като подсистема към Единната 
информационна система за управление на регио­
налното развитие (чл. 25 от Закона за регионалното 
развитие) и чрез нея се осигуряват: 
· публичен достъп на потребителите до ин­
формация за развитието и регулирането на В и К 
услугите в страната, както и информация за цените 
на услугите на В и К операторите, за показателите 
за намаляване на загубите на вода и за другите 
основни показатели, одобрени с бизнес плановете 
на В и К операторите;